CELEX: 32021D1798
Language: sl
Date: 2021-10-07 00:00:00
Title: Sklep Sveta (EU) 2021/1798 z dne 7. oktobra 2021 o podaljšanju mandata izvršnega direktorja Europola

12.10.2021   
               
               
                  SL
               
               
                  Uradni list Evropske unije
               
               
                  L 361/50
               
            
         SKLEP SVETA (EU) 2021/1798
         z dne 7. oktobra 2021
         o podaljšanju mandata izvršnega direktorja Europola
         SVET EVROPSKE UNIJE JE –
         ob upoštevanju Uredbe (EU) 2016/794 Evropskega parlamenta in Sveta z dne 11. maja 2016 o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter nadomestitvi in razveljavitvi sklepov Sveta 2009/371/PNZ, 2009/934/PNZ, 2009/935/PNZ, 2009/936/PNZ in 2009/968/PNZ (1) in zlasti člena 54(3) do (5) Uredbe,
         v vlogi organa s pooblastili za imenovanje izvršnega direktorja Europola,
         ob upoštevanju predloga upravnega odbora Europola z dne 15. marca 2021,
         ob upoštevanju naslednjega:
         
                     (1)
                  
                  
                     Catherine DE BOLLE je bila s sklepom Sveta z dne 8. marca 2018 (2) imenovana za izvršno direktorico Europola. Mandat Catherine DE BOLLE se izteče 1. maja 2022.
                  
               
                     (2)
                  
                  
                     Izvršni direktor Europola je v skladu s členom 54(4) Uredbe (EU) 2016/794 imenovan za obdobje štirih let z možnostjo enkratnega podaljšanja.
                  
               
                     (3)
                  
                  
                     Sklep upravnega odbora Europola z dne 1. maja 2017 določa postopek za podaljšanje mandata izvršnega direktorja Europola.
                  
               
                     (4)
                  
                  
                     Upravni odbor je obvestil Evropski parlament, da bo Svetu predlagal, naj podaljša mandat Catherine DE BOLLE.
                  
               
                     (5)
                  
                  
                     Upravni odbor je Svetu predlagal, da se mandat izvršne direktorice Europola Catherine DE BOLLE podaljša.
                  
               
                     (6)
                  
                  
                     Na podlagi tega predloga Svet želi podaljšati mandat izvršne direktorice Europola Catherine DE BOLLE –
                  
               SPREJEL NASLEDNJI SKLEP:
         
            Člen 1
            Mandat izvršne direktorice Europola Catherine DE BOLLE se podaljša od 2. maja 2022 do 1. maja 2026 v razredu AD 16.
         
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Luxembourgu, 7. oktobra 2021
            
               
                  Za Svet
               
               
                  predsednik
               
               M. DIKAUČIČ
            
         
         
            (1)  UL L 135, 24.5.2016, str. 53.
         
            (2)  UL C 122, 9.4.2018, str. 1.